מעלה החמישה

שלושת המבנים הראשונים ומגדל השמירה במעלה החמישה בשנת [[1939]]
מעלה החמישה (מַעֲלֵה-הַחֲמִשָּׁה) הוא קיבוץ הממוקם בראש אחת הפסגות הגבוהות שבהרי ירושלים, מדרום מזרח להר רפיד, על יד קיבוץ קריית ענבים והכפר אבו גוש ולצד היישוב הקהילתי הר אדר.

==היסטוריה==
הקיבוץ נוסד רשמית ב-22 ביולי 1938 כחלק מיישובי חומה ומגדל, על ידי חברי גרעין "במעלה" של תנועת גורדוניה, שעלו מפולין וממזרח אירופה. חברי גרעין "במעלה" שהו בהכשרה במחנה ליד קריית ענבים עת נרצחו חמישה מחבריהם ב-9 בנובמבר 1937, במהלך סלילת דרך בהר הרוח, הנמצא מדרום לקיבוץ. שמות החמישה: , , , , אנדרטה לזכרם נבנתה במקום בו נפלו, בהר הרוח. החמישה הונצחו בציור פרסקו מעשה ידי הצייר היהודי-אמריקני שלדון שונברג שצויר בבית התרבות של הקיבוץ "בית צילה" בשנים 1953-1952. למחרת הרצח נתכנסו חברי הקיבוץ והודיעו שחילוקי הדעות לגבי התיישבות של קבע בהרים הם מאחוריהם והקבוצה החליטה פה אחד להתיישב בהר עימו הם כרתו ברית דמים.

עם הקמת הנקודה ועדת השמות הצעה מספר שמות ובהם השם הזמני "גבעת החמישה", אולם חברי הקיבוץ ביקשו לאזכר את גרעין "במעלה" וכך באספת ועדת השמות של קק"ל מ-27 באוגוסט 1938, נקבע השם הרשמי "מעלה החמישה".

תחילה העלו לקרקע 3 בתים, בתי איש שלום, מגדל ביטחון בו גם שכנה המרפאה ותחנת הגפירים. לאחר בניית המבנים עלתה פלוגת חברים ראשונה.

במהלך מלחמת העצמאות, בגלל הקרבה לחזית הירדנית, שימש הקיבוץ, יחד עם קיבוץ קריית ענבים, כבסיס של גדוד "הפורצים" מחטיבת הראל. ב-18 בינואר 1948, נהרג מזכיר הקיבוץ, אלתר רכניצר, בהתקפה על שיירה שיצאה לכיוון ירושלים. בתחילת מאי 1948 פונו כל ילדי הקיבוץ למנזר רטיסבון בירושלים, שם שהו עד מרץ 1949. ב-30 במאי הותקף הקיבוץ, אך ההתקפה נהדפה.

בעקבות הסכמי שביתת הנשק בתום מלחמת העצמאות נקבע קו הגבול בין מדינת ישראל לממלכת ירדן ("הקו הירוק"), מצידו הצפוני של הקיבוץ. בשנת 2004 החלה בסמוך בנייה של קטע מגדר ההפרדה.

במאי 1959, נערכה עצרת זיכרון והוכרז על הקמת יד זיכרון לזכרו של אליעזר גלר וגיבורי מרד גטו ורשה. גלר שהיה חבר גורדוניה וריכז את פעילות התנועה בלודז', היה אמור להצטרף לחבריו במעלה החמישה, כשפרץ המרד עמד בראש שתי פלוגות לוחמות של גורדוניה, לאחר המרד נשלח לברגן-בלזן ומשם לאושוויץ בה נספה. בשנת 1961 נסתיימה בכניסה לקיבוץ בניית אנדרטה, מעשה ידי הפסל אנדריי רבס, לזכרם.

בשנת 1967, במלחמת ששת הימים, ישבה פלוגת מילואים מהחטיבה הירושלמית על פסגת הר סמוך למעלה החמישה, אל מול מוצב הרדאר הירדני, עשרות מטרים מקו הגבול. בבוקר ב-5 ביוני 1967, החל משעה 10:00, ספג המוצב הפגזה של פגזי מרגמה ירדניים והחלו חילופי אש לאורך כל היום. ללא נפגעים לפלוגה במקום. בשעות הערב פרץ כוח משוריין מחטיבת הראל בפיקודו של אורי בן-ארי לכיוון מוצב הרדאר והמשיך לעבר גב ההר בין לכיוון רמאללה.

בשנת 2002, אושרה לקיבוץ הרחבה של 138 יחידות דיור על חשבון שטחי היער באזור, הגופים הירוקים התנגדו לתוכנית, ולאחר מספר שנים החליט הקיבוץ לא ליישמה.

בינואר 2005 עבר הקיבוץ שינוי יסודי באורחות חיי התושבים. השיתוף הכלכלי בין חברי הקיבוץ צומצם באופן משמעותי והשריד העיקרי שנותר מימי השיתוף היא רשת ביטחון כלכלית שאמורה לעזור למעוטי היכולת.

ב-9 ביוני 2021 פרצה שרפה באזור הקיבוץ ובתי תושבים פונו.
600x600px

==כלכלה==
הענף הכלכלי העיקרי של הקיבוץ הוא מלון מעלה החמישה הנמצא לידו וכולל מועדון בריאות וספא, מרכז קונגרסים וגן אירועים. ענפים נוספים במשק הם רפת (האחרונה שנותרה באזור ההר), לולים, בית קפה, גידולי שדה ובריכת שחיה.

בשנת 1954, קם מפעל "גמה" למכשירי רדיו. בשנת 1956, הוקם, בשיתוף עם קריית ענבים, משרד ההובלה "הרי ירושלים". בשנת 1964 הוקם מפעל לסוכריות וממתקים "כרמית". תחילה ייצור סוכריות כרמל בידע צרפתי. בהדרגה הורחב קו המוצרים ובשנת 1979 נחנך מפעל חדש של כרמית שהוקם בקיבוץ. המפעל נמכר לחברת אסם בשנת 1995, וב-1998 נמכר שוב לחברת "טעם ישראל" שאיחדה את פעילותו עם המפעל שלה בראשון לציון והמפעל בקיבוץ נסגר.

בשנת 1970 הוסב בניין לול לחממה והוקמה חממת הסחלבים.

בשנת 2018 הוסב בניין החממה לבית קפה הפועל עד היום.

=== מלון מעלה החמישה ===

מלון מעלה החמישה או בית המרגוע מעלה החמישה היה מלון בהרי יהודה בסמיכות לקיבוץ מעלה החמישה ובבעלות הקיבוץ.

ביוני 2012 המלון נרכש בידי קבוצת ג'ורדאש ישראל והוחלט להפעילו תחת המותג "אורכידיאה", כאשר אורכידיאה מחזיקה ב-74% מהמלון ו-26% הנותרים נותרו בחזקת הקיבוץ. 

בשנת 2015 המלון נרכש על ידי חברת "כרם ניהול בתי מלון" בבעלותם של גדי פריבר ואפרים קרמר, ופוצל למלון יערים ולמלון גורדוניה.

ביוני 2021 נפתח במעלה החמישה סניף של רשת ההארחה סלינה מנתור בבניין היסטורי משוחזר - בית נובו (בית מרגוע לעובדי חברת האשלג, לשעבר), הסמוך למלון יערים.

== גלריה ==
<gallery>
קובץ:Warsaw Ghetto Fighters memorial in Kibbutz Ma'ale Hachamisha.jpg|אנדרטה ללוחמי גטו ורשה בכניסה לקיבוץ מעלה החמישה
קובץ:Maale-HaChamisha (1).JPG|שלט הכניסה לקיבוץ, ליד חממת הסחלבים
קובץ:Maale HaKhamisha1.jpg|בתי מעלה החמישה, מבט מאבו גוש
קובץ:Ma'ale Hahamisha 10.JPG|בריכת המים של מעלה החמישה
קובץ:Ma'ale Hahamisha 1.JPG|מגדל השמירה
קובץ:Arturmaale5.jpg|בניין חדר האוכל
קובץ:Zilahouse.jpg|"בית צילה" - בית התרבות של הקיבוץ
קובץ:מעלה החמישה - הקמת הצריף הראשון ביום העליה.-JNF035047.jpeg| הקמת הצריף הראשון ביום העלייה - 1 בנובמבר 1938
קובץ:מעלה החמישה - בניינים חדשים-JNF026753.jpeg| מעלה החמישה 1938
קובץ:AERIAL VIEW OF KIBBUTZ MAALE HAHAMISHA. צילום אוויר של קיבוץ מעלי החמישה.D17-120.jpg| מעלה החמישה בצילום אווירי 1945

</gallery>

==לקריאה נוספת==
*ישראל רוזנסון ויוסי שפנייר, מולדת לבנות במעלה ההר - מעלה החמישה: קורות, אתרים סיורים, ירושלים כרמל 2018.
**
*במעלה ההר: מעלה החמישה ביובל לעלייתה על הקרקע, בעריכתה של רעיה בן חיים, 1996, 

==קישורים חיצוניים==

* 
* 
* [http://www.maale5.co.il האתר של מלון מעלה החמישה]
* [http://www.sakoya.co.il "סקויה" אולם אירועים]
* 
*
* מיכאל יעקובסון: [http://michaelarch.wordpress.com/2013/05/03/סיבוב-בקיבוץ-מעלה-החמישה/ סקירה על בניין חדר האוכל ובית צילה], באתר 'חלון אחורי', 3.5.13
* [https://rosetta.nli.org.il/delivery/DeliveryManagerServlet?dps_pid=IE21979371&_ga=2.128097420.1037433486.1583655075-509973400.1579411268&utm_source=he.wikipedia.org&utm_medium=referral&utm_campaign=HaggadaMaale הגדה של פסח, קיבוץ מעלה החמישה, תש"ט] באתר הספרייה הלאומית
* [https://jfc.org.il/news_journal/27505-2/92841-2/ התיישבות חדשה בהרי יהודה, מעלה החמישה, 1938], באתר ארכיון הסרטים הישראלי בסינמטק ירושלים
* 

==הערות שוליים==

קטגוריה:יישובים שהוקמו ב-1938
קטגוריה:קיבוצים
קטגוריה:יישובי חומה ומגדל
קטגוריה:קיבוצים במחוז ירושלים
קטגוריה:מעלה החמישה
קטגוריה:מקבלי נס הקוממיות